Προεδρική εκλογή των Ηνωμένων Πολιτειών 2004

Η **προεδρική εκλογή των Ηνωμένων Πολιτειών του 2004** (αγγλικά: *2004 United States presidential election*), ήταν ένα πολιτικό γεγονός που έγινε την Τρίτη, 2 Νοεμβρίου 2004 και ήταν οι 55ες προεδρικές εκλογές που πραγματοποιήθηκαν στις Ηνωμένες Πολιτείες της Αμερικής, προκειμένου να αναδειχθεί νέος Πρόεδρος και Αντιπρόεδρος στη χώρα.

Ο 43ος και εν ενεργεία πρόεδρος Τζορτζ Ο. Μπους, αφού έλαβε εκ νέου το προεδρικό χρίσμα του Ρεπουμπλικανικού Κόμματος, κατάφερε να νικήσει τον υποψήφιο του Δημοκρατικού Κόμματος, Γερουσιαστή Τζον Κέρι από την Μασαχουσέτη. Αντίστοιχα για την Αντιπροεδρία, ο 46ος και εν ενεργεία αντιπρόεδρος και συνυποψήφιος του Τζορτζ Ο. Μπους, Ντικ Τσέινι, ως εκ τούτου νίκησε τον Δημοκρατικό αντιπροεδρικό υποψήφιο, Γερουσιαστή Τζον Έντουαρνς από την Βόρεια Καρολίνα.

Οι Ρεπουμπλικανοί Τζορτζ Ο. Μπους και Ντικ Τσέινι, έλαβαν 286 από τις 538 εκλεκτορικές ψήφους, και έτσι επανεξελέγησαν για 2η συνεχόμενη θητεία. Οι Δημοκρατικοί Τζον Κέρι και Τζον Έντουαρντς, έλαβαν 252 από τις 538 εκλεκτορικές ψήφους.

Σε σχέση με τις προεδρικές εκλογές του 2000, μόνο 3 πολιτείες, ψήφισαν διαφορετικά με τις εκλογές του 2004. Το Νέο Μεξικό και η Άιοβα, είχαν ψηφίσει για τον Δημοκρατικό υποψήφιο Αλ Γκορ το 2000 (με οριακά όμως ποσοστά), όμως το 2004, ψήφισαν υπέρ του Μπους. Επίσης, το Νιου Χάμσαϊρ, που είχε ψηφίσει υπέρ του Τζορτζ Μπους το 2000, στις εκλογές του 2004, ψήφισε τον Δημοκρατικό υποψήφιο Τζον Κέρι.

Επίσης, στις εκλογές του 2004, ο Τζορτζ Ο. Μπους σε σχέση με τις εκλογές του 2000, κατάφερε να κερδίσει εκτός από το εκλεκτορικό κολλέγιο, και την λαϊκή ψήφο.

Η εξωτερική πολιτική, ήταν το φλέγον ζήτημα της εποχής και κυρίως ο «Πόλεμος κατά της Τρομοκρατίας», αλλά και ο Πόλεμος στο Ιράκ το 2003.

Μέχρι την τελευταία προεδρική εκλογή υπήρχαν ανησυχίες για την ψηφοφορία. Ο νικητής αναδείχτηκε την επόμενη μέρα, όταν ο Κέρι σταμάτησε να αμφισβητεί τη νίκη του Μπους στη πολιτεία του Οχάιο.

## Ιστορικό

### Διαδικασία
Το Άρθρο 2 του Συντάγματος των Ηνωμένων Πολιτειών, ορίζει ότι για να υπηρετήσει ένας άνθρωπος στη θέση του προέδρου, πρέπει να είναι φυσικά γεννημένος πολίτης των Ηνωμένων Πολιτειών, ηλικίας τουλάχιστον 35 ετών και κάτοικος των Ηνωμένων Πολιτειών για τουλάχιστον 14 χρόνια. Οι υποψήφιοι για την προεδρία πρέπει να αναδειχθούν από κάποιο από τα διάφορα πολιτικά κόμματα των Ηνωμένων Πολιτειών, τα οποία συνήθως επιλέγουν τους υποψήφιους με προκριματικές εκλογές.

Οι προκριματικές συνήθως διεξάγονται με έμμεση εκλογική διαδικασία, στην οποία οι εκλογείς εκλέγουν τους αντιπροσώπους τους (από την λίστα ενός κόμματος), και αυτοί με τη σειρά τους εκλέγουν τον υποψήφιο που θα εκπροσωπήσει το κόμμα στις προεδρικές εκλογές. Ο υποψήφιος για την προεδρία πρέπει να επιλέξει έναν συνυποψήφιο για την αντιπροεδρία, ώστε να καταρτιστεί η λίστα υποψηφίων του κόμματος, η οποία στη συνέχεια πρέπει να επικυρωθεί από τους αντιπροσώπους.

Στις γενικές εκλογές του Νοεμβρίου η εκλογική διαδικασία είναι έμμεση, και οι ψηφοφόροι εκλέγουν τα μέλη του Εκλογικού Κολεγίου, τους εκλέκτορες που εκλέγουν τον πρόεδρο και τον αντιπρόεδρο με άμεσες εκλογές.  Εάν κανένας υποψήφιος δεν συγκεντρώσει τις απαιτούμενες 270 ψήφους εκλεκτόρων που απαιτούνται για να κερδίσει τις εκλογές, τότε η Βουλή των Αντιπροσώπων των Ηνωμένων Πολιτειών, θα ορίσει ως πρόεδρο τον έναν από τους τρεις υποψηφίους που συγκέντρωσαν τις περισσότερες ψήφους εκλεκτόρων, και ομοίως η Γερουσία των Ηνωμένων Πολιτειών, θα επιλέξει τον αντιπρόεδρο με την απόλυτη πλειοψηφία των ψήφων (51/100).

Επίσης, η 22η τροπολογία του Συντάγματος, ορίζει ότι ένα άτομο δεν μπορεί να εκλεγεί στην προεδρία για περισσότερες από δύο φορές.

## Υποψήφιοι

### Ρεπουμπλικανικό Κόμμα

### Δημοκρατικό Κόμμα

Ο Τζον Κέρι, ύστερα από τις προεδρικές προκριματικές εκλογές του Δημοκρατικού Κόμματος του 2004, έλαβε 9.930.497 ψήφους (61.0%) και 2.573/4.322 ψήφους από τους συνέδρους του Εθνικού Συνεδρίου των Δημοκρατικών του 2004, και έλαβε το χρίσμα του Δημοκρατικού Κόμματος για την προεδρία.

#### Άλλοι υποψήφιοι

* **[[Τζον Έντουαρντς]]**, Γερουσιαστής των Ηνωμένων Πολιτειών για την Βόρεια Καρολίνα (1999–2005) — *έλαβε 3.162.337 ψήφους* / επιλέχθηκε αργότερα από τον Τζον Κέρι ως συνυποψήφιός του και υποψήφιος για την αντιπροεδρία. 
* **[[Χάουαρντ Ντιν]]**, 79ος Κυβερνήτης του Βερμόντ (1991–2003) — *έλαβε 903.460 ψήφους*. 
* Ντένις Κούσινιτς, Μέλος της Βουλής των Αντιπροσώπων των Ηνωμένων Πολιτειών για την 10η περιφέρεια του Οχάιο (1997–2013) — έλαβε 620.460 ψήφους 
* Στρατηγός ε.α. **[[Γουέσλεϊ Κλαρκ]]**, 12ος Ανώτατος Διοικητής των Συμμαχικών Δυνάμεων του ΝΑΤΟ (1997–2000) — *έλαβε 547.369 ψήφους*.

## Αποτελέσματα εκλογών

### Γενικά αποτελέσματα

### Αναλυτικά αποτελέσματα

## Δείτε ακόμα
* Προεδρία του Τζορτζ Ο. Μπους
* Εκλεκτορικό Κολέγιο (ΗΠΑ)
* Εκλογές της Γερουσίας των Ηνωμένων Πολιτειών 2004
* Εκλογές της Βουλής των Αντιπροσώπων των Ηνωμένων Πολιτειών 2004

## Παραπομπές


2004
Κατηγορία:Εκλογές στις Ηνωμένες Πολιτείες το 2004